User talk:Mirfatehalishah

Firqe wareyat ka Anjaam
Zra sochain

Jb b ksi tahreek, tanzeem, ghar, qoam, ya mulk ko ap taqseem hoty hue dekhain to us mian ek wajah ap ko wazeh tour pr nazar aaegi, jo k uss phoot ka bunyadi sabab hogi, jiss k nateejy mian wo qaom mukhtalif grohoon mian takseem hony lagy gi, ani k agr ksii qaom ko khatam krna ho ya uski taqat mian phoot dalni ho tu un k darmyaan ikhtalaafaat paida krn nateejy mian wo ikhtalaafaat k peachy lag kr mukhtalif girohoon mian takseem hony lagain gy, aur ye ikhtalaafaat un k andar zahar ki tarah kaam kren gy khaas tour p agr maamlla mazhab (religion) ka ho, kyn k bachpan se hi humain humary waldain mazhabii maamlaat main cherrkani krny ya un se baghawat krny se draaty rahty hain, jiss k nateejy mian bla ksii jajhatt k hum manty chally jaty hain, na sirf ye k manty chaly jaty hain blk wo batain humary yaqeen ka hissa bun chukii hotee hain chahy wo batain humari aqal k khilaaf hi kyn na ho, lekin hum un se kinaara kshi ka to gumaan b nahi kr skty, ye 100 % logon ka mammlaa nahi hai, lekin phir b aksireyat ap ko aisy hi logon sy ghirii hue mly gi, jo apny waldain k aaqaed se chipty rahty hain baghair ye jaany k wo aqaaed sahee hai b k nahi, aisy logoon ko Allah Ta’la na passand farmaty hain jo kihty hain k hum ny apne maan paab ko aisy krty hue dekha tha Aur ye baat khilaaf e aqal b hai k ap sachai ko kssi khaass insaan ki taraf mansoob kr dain k bas wo jo b kahta hai wohi sach hai, kyn k aap k dill mian ye khayal guzarta hoga k usk pass bht knowledge hai aur wo books ki study b krta hai lihaza usko sahi pata ho ga, ye baat sahi hai k ussko pata hoga lekin iss baat ki koe b Suboot nahi k aya wo sahi natiijy pr punhcha hoga b k nahi. Kyn k books study krny se agr insaan sahi nateejy pr punch jata hota tu ajj dunya mian ye nazriyaati jaghrry sirry se hi nahi hoty, mera ye maqsad hrgiz nahi k study krny waly bihtar nahi hoty ya wo Gumraah hoty hain, blk main tu khud study ko passand krta hoon aur meri khuwahish hai aaj ka hr nojawan study k lea waqt nikaly tak wo doosroon ki ghulaami se aazad ho, apna raasta khud talaash kry, jb kl (Qyamt k din) hisaab b apko dena hoga tu bihtar hai k raasta b khud hi dhoondo bjae iss k kl kissi aur k dikhaye hue raasty ka hissab apko dena parry, phir topic ki traf aaty hain k log study k bawjood kisi nateejy pr nahi punhchty uski wjha kya? Mere khyal main Us ki wajha ye b ho skti hai k hum apni pasand ki books parrhty hain jo humary aqeedy ki tassdiiq kry jo k humain apne parents se mila hai aur agr koe kitaab humary aqeedy k khilaaf hoti hai tu hum us ko forn parrhna chorr den gy, kyn k wo humain gumraah krdy gi means k humary nazrie ko change kr dy gy, jiss k lea hum bilkul b tayaar nahi, hum badalna nahi chahty kyn k hum jaanty hain k hum hi sahi hain. Kitny hairat ki baat hai k baghair janny hi hum faislla kr lety hain k hum hi sahi hain, zra sochain kya ap kissi aisy insaan ka faisala qaubool krain gy jo 2 logoon k darmyaan aesy faisla kry k ek ki to baat pory dhiyaan se suny aur doosry ko bolny b na dy aur faisla suna dy, kya ap ko uska faisla munzoor hoga ? kya ye faislaa insaaf k takaza k mutaaabiq hua hai? Yaqeenan apka faisla nahi main ho ga ap aisy inssan ka faisla kbhi qbool nahi krain gy kyn k mumkin hai k wo faisla ap k khilaf suna dy kyn k uska tu kuch bhroosa nahi pata nahi kis ki baat suny kis k haq main faisla dy, Bus ye hi mamla hum mazhabi zindagi mian apne saath krty hain, Iss lea jo jahan hai, jiss groh main hai jiss firqy mian hai khush hai, aur wo kbhi tabdeel nahi hona chahta, iss lea ye mazhabii mamly main bht khatar naak hota hai kyn k humari iss ghalt rosh ki wajha se aj muslmaan iss kadar kamazoor hian k wo apna diffa nahi kr par rhy hain diffa krna tu door, blk khud hi aps mian dushmanoo ki trah larr rhy hain jii haan dushmanoo ki trha, humary Dillon main ek doosry k lea nafrat k siwa kuch nahi, hum ek doosry pr kufur ki fatwaaen lagty phir ty hain, AL MUSLM AKHWAT IL MUSLIM (ye hadees hai jiss ka trjma hoga k muslman muslman ka bhai hai) k qanoon ko torr kr kb ka peecchy phenk chuky hain, kyn k hum haq pr hian haq k lea larr rhay hain. zraa sochea ye k sa rasta hai jo ap ko mazhab se door kr rha hai, Iss lea humain chaeye k hum Quran o Hadees ki roshni main apne Aqaed (belief) ka jaeza lain, k aaya hum kaheen ghalt raasty pr to nahi ja rahy.

Allah ka Qanoon

03.103. Allah Taalaa ki rassi ko mill ker sab mazbooti say thaam lo aur phoot na dalo aur Allah Taalaa ki uss waqt ki nemt ko yaad kero jab tum aik doosray kay dushman thay to uss ney tumharay dilon mein ulfat daal di pus tum uss ki meharbani say bhai bhai hogaye aur tum aag kay garhay kay kinaray phonch chukay thay to uss ney tumhen bacha liya. Allah Taalaa issi tarah tumharay liye apni nishaniyan biyan kerta hai takay tum hidayat pao. 03.104. Tum mein say aik jamat aisi honi chahaiye jo bhalaee ki taraf bulaye aur nek kaamon ka hukum keray aur burray kaamon say rokay aur yehi log falah aur nijat paney walay hain. 03.105. Tum unn logon ki tarah na hojana jinhon ney apney pass roshan daleelen aajaney kay baad bhi tafarrqa daala aur ikhtilaf kiya enhin logon kay liye bara azab hai. 03.106. Jiss din baaz chehray safaid hongay aur baaz siyah, siyah chehray walon (say kaha jayega) kay kiya tum ney eman laney kay baad kufur kiya? Abb apney kufur ka azab chakho. 03.107. Aur safaid chehray walay Allah Taalaa ki rehmat mein dakhil hongay aur iss mein hamesha rahen gay. (Quran 3:103-107)

Ayat # 103 main firqewariyat k nuksaanaat aur ussy rokny ka tareeka bataya gya hai, aur ye b kaha gya hai k apna wo waqt yaad kro k jub tum ek doosry k dushman they aur anjaam k lihaaz se (Dozakh ki) aag tk punhch chuky thy, phir Allah ny rahm kya aur tum aps main Bhai Bhai ban gaey. lihaza aaj humari surat hall phir wohi hogai hai k jiss sy Allah ta’la ny humain nkala tha, firqe main se firqa janam le rha hai aur hum phoot ty chaly ja rhy hain aur har firqa ye dawa krta hai k wo haq p hai, aisy halat main humain ayat # 105, aur 106 ko yaad rkhna chaye, taak marny se pihly hi humain anjaam ka pata chal jaye k kaheen wo hum to nahi jinn ka ye anjaam hona hai, Ayat # 104 main ek groah ka zikir hai aur un k unjaam ka zikir ayat # 107 main hai, unki nishani ye batai gai hai k wo naki ka hukum dety aur burai se rokty hain, j sa k Allah k Rasool (S.A.W) aur un k Asshab kya krty thy, wo achy kaam krty thy logoon ko b achy kaamoon ki dawat dety thy aur khud ko b bury kamoon se rokty thy aur logon ko b bury kaamoon se rokty thy. Wo sirf muslman thy, unke aqaid (Belief) wo hi thy jo Allah aur uss k Rasool (S.A.W) ny unhain sikhaye thy.

Zra sochye k hum kiss rasty pr hain Ayat # 106 k mutabiq ya Ayat # 107 k mutaabiq http://mirfatehalishah.blogspot.com

Quran ko smjh-ny ka Asaan treeqa
Quran Allah rabul-ezat ki aakhrii kitab hai jo uss-ny apne aakhrii Nabi Hazrat Muhammad SAW pr naazil farmaii ta-k Ap SAW insaanoo ko andheroon se nikaal kr roshnii ki taraf le aaen.

Kya Quran smjh-ny main Asaan hai?

Ba’z aoqat hum ye sochty hain k Quran Allah rabul-ezat ki kitaab hai ussy smjh-na shayad asaan na ho lekin Quran majeed main Irshaad barii ta’la hai k “Yaqeenan hum ney quran ko naseehat kay liye aasan kerdia hai pus kiya koi hai naseehat hasil kerney wala.” (Quran 54:22) apki mental approach cha-hy kuch b ho agr ap achy iraady se Quan ko smjhna chahty hain tu ap zroor faida uthaaen gy.

Quran apki zabaan main

Choon-k Quran hazrat Muhammad SAW pr nazil hua aur Ap SAW ki zabaan Arabic thi aur Ap SAW ke Sahaba ki zabaan b Arabic thi, iss lea Allah rabul-ezat ny Quran ko Arabic main nazil farmaya taa-k wo iss-sy khoob faida uthaa sken. J sa k irshaad hua “Hum ney iss (quran) ko teri zaban mein aasan kerdiya takay woh naseehat hasil keren.”(Quran 44:58) ek aur jagha p irshaad hota hai k “Hum ney iss ko arabi zaban ka quran banaya hai kay tum samjh lo.” (Quran 43:3) pr j sa k iss waqt dunya main Islam badii tezi se phel rha hai mukhtalif aqam k log muslmaan ho rhy hain, jin ki zabaany b mukhtalif hain aur wo Arabic zabaan nahi janty jiss tarah k hum Pakistani, humari qaomi zabaan Urdu hai aur hum main se aksariyat Arabic nahi janti hai, lihaza ab humary pass sirf 2 hi rassty hain sb sy pihla rassta tu ye hai k hum Arabic seekhain, iss k lea ap apne shar main ksii institute se rujoo krain jo Arabic zabaan sikhata ho ya ap khud b seekh skty hain insha-Allah hum anqreeb apni web site pr Arabic seekhny k lea asaan sa course muhya krny wale hain wo bilkul free main hoga, ap iss sy mustafeed ho skty hain, lekin ksi sbab se agr ap Arabic nahi seekh pa rhy hain tu phir doosra rassta ye hai k ap apni maadrii zibaan main Quran ka tarjma prrhen, ye itna tu faidy-mand na hoga phir b insha Allah apko bhut faida hoga. Apki asaani k lea 2 bhut hi salees tarjmy likh rha hon, agr apko munaasib maloom ho tu zroor parrhen ya ksi aalim se mashory k baad koe tarjma b ap isstamal kr skty hain (Urdu main Fateh Muhammad Jalandhri ka tarjma aur Sindh main Taj Mahmood Amrotti ka tarjma) Allah se Hifaazat talab krain

Shaitan ko Allah ta’la ny ye taqat bakhshii hai k wo humary azhaan tk barri asaani k sath punhch hassil kr leta hai, wo humary zihin main mukhtalif khayalat paida kr skta hai yahan tak k ussy khuwaab dikhany ki b salahiyat ata ki gai hai wo logon ko khwab dikha skta hai iss lea jb ap Quran ki tilaawt krny bethain tu apko chaeye k Allah ki hifaazt talab krain tak kaheen aysa na ho k jb ap Quran parrhnaa shuroo krain tu shaitan apke zihn main Aayat ka ghalat mfhoom daalny lgy Allah ta’la Quran maheed main frmaaty hain k “Quran parhney kay waqt randay huye shetan say Allah ki panah talab kero.” (Quran 16:98)

Quran kitna parrhna chaeye

“Apka rab bakhobi janta hay k ap aur aap kay sath kay logon ki ik jamat qareeb do tahai rat kay aur adhi rat kay aur ik tahai rat kay tahajud parhti hay aur rat din ka pora andaza Allah Tallah ko hi hay.wo (khob) janta hay kay tum is say hergiz na nibha  sako gay pus isnay tum per meharbani ki lyhaza jitna quran parhna tumhary liye asan ho itna hi parho wo janta hay kay tum mein baaz bimar bhi hongay baaz dosray zameen mein chal phir ker Allah Ta’la ka fazal (yani rozi bhi)talash kerein gay aur kuch log Allah ta’la ki raah mein jahad bhi kerein gay so tum ba asaani jitna quran parh sako parho aur namaz ki pabandi rakho. Aur zakat dytay raha kro aur Allah Ta’la ko acha qarz do aur jo neki tum apney liye agay bhyjo gay ussy Allah ta’la kay han bhyter say bhyter aur sawab mein bohat ziyada pao gay  ALLAH TA’LA say moafi mangtay raho  yaqeenan  AllahTa’la bakhshney wala  meharban hy” (Quran 73:20)

Aayat pr ghour krain aur unhain smjhne ki koshish krain

Apko chaeye k doran-e tilaawt aayat pr ghour krain unko smjhne ki koshish krain j sa k irshad-e rabani hai “Kiya yeh quran mein ghor-o-fiker nahi kertay? Ya inn kay dilon per unn kay talay lag gaye hain.” (Quran 47:24) faida ya nuksaan

Quran majeed se faida uthaany, hidayt yafta hone, aur apni isslah krne k lea kuch shraait btae gae hain jo un pr umal kre ga faida uthaa-e ga. Pr jo inkar kry ga in shraait ka, yaad rhy main-ny lfz inkaar isstamaal kya hai, jo koe b inkaar kry ga tu wo bjaae faide k nuksaan uthaae ga, Irshaad e bariri ta’la hai ”Jo log ghaib per eman latay hain aur namaz ko qaeem rakhtay hain aur humaray diye huye (maal) mein say kharach kertay hain. Aur jo log eman latay hain uss per jo aap ki taraf utara gaya aur jo aap say pehlay utara gaya aur woh aakhirat per bhi yaqeena rakhtay hain. Yehi log apney rab ki taraf say hidayat per hain aur yehi log falah aur nijat paney walay hain.” (Quran 2:3-5)

wo shraait ye hain •	Ghaib pr emaan •	Namaz qaaem krna •	Allah k diye hue rizzik se kharch krna •	Allah ki kitaaboon pr emaan •	Akherat pr yaqeen

Quran main 2 trah ki aayat hain

Bs koshish kren k un aayat pr zyada tawaja den jin main zindagi guzarny k tareeqe batae gae hain ya jin main neki ka hukum aur buraai se roka ja rha ho, baaki wo ayat jo humari soch se balatr hon un se ahtiyaat krain, un k saath kssi kism ki cherr-khaani bihtar nhi, bus ap dono pr emaan rkhain, j sa k quran majeed main irshad hai k “Wohi Allah Taalaa hai jiss ney tujh per kitab utari jiss mein wazeh mazboot aayaten hain jo asal kitab hain aur baaz mutashabeh aayaten hain. Pus jin kay dilon mein kuji hai woh to iss ki mutashabeh aayaton kay peechay lag jatay hain fitney ki talab aur inn kay murad ki justujoo kay liye halankay inn ki haqeeqi murad ko siwaye Allah Taalaa kay koi nahi janta aur pukhta aur mazboot ilm walay yehi kehtay hain kay hum to inn per eman laa chukay yeh humaray rab ki taraf say hain aur naseehat to sirf aqal mand hi hasil kertay hain.”(Quran 3:7)

Allah apko Quran Majeed se faida uthany ki tofeeq atta frmaae, Ameen.

http://mirfatehalishah.blogspot.com